Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: valamint e szolgáltatások fedezetérõl szóló 1997. évi LXXX. törvény (a továb biak ban: Tbj.) rendelkezéseit kell
Paragraph Index: 235

(3) A (2) bekezdés szerinti telefonon történõ bejelentés az elektronikus közszolgáltatásról szóló tör vény szerint a központi elektronikus szolgáltató rendszerben mûködõ központi ügyfélszolgálat által fenntartott ügyfélvonalon keresztül történik, a bejelentõ személy azonosítását köve tõen. Az azonosítás érdekében a központi ügyfélszolgálat rögzíti a bejelentõ nevét, születési idejét, adóazonosító jelét és TAJ-számát. A központi ügyfélszolgálat a bejelentésrõl az elektronikus közszolgáltatásról szóló tör vény szabályai szerint hangfelvételt készít, amelynek tényérõl a telefonkapcsolat kezdetén tájékoztatást ad. A központi ügyfélszolgálat a bejelentõ által közölt adatokat, valamint a bejelentés pontos idõpontját az ügyfélvonalon történõ bejelentéssel egyidejûleg számítógépen rögzíti, továbbá az adatfelvétel regisztrációs számáról a munkáltatót tájékoztatja. A központi ügyfélszolgálat az adatokat elektronikus úton haladéktalanul továbbítja az állami adóhatóság számára. A központi ügyfélszolgálat a hangfelvételt az adatok számítógépen való rögzítését követõ ötödik év december 31-éig õrzi meg, azt köve tõen törlésre kerül. A központi ügyfélszolgálat e tör vény ben meghatározott feladatai ellátása során az e bekezdésben meghatározott személyes adatokat, továbbá az adótitkot megismerheti és kezelheti.

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes